Haven Coleman

Haven Coleman (an haife ta a ranar 29 ga watan Maris, shekara ta 2006) 'yar ƙasar Amirka ce mai fafutukar hakkin yanayi da muhalli. Tare da ita aka kafa kuma itama darekta ce na Yajin aikin Yanayi na Matasan Amurka tare da masu gwagwarmayar matasa Alexandria Villaseñor da Isra Hirsi. Kungiya mai mayar da hankali kan wayar da kai da kuma kawo canji a kan matsalolin da ke janyo Canjin yanayi.

 Rayuwa ta farko 
An haifi Haven Coleman a Denver, Colorado. Ita daliba ce a Makarantan Jama'a na Denver. 

 Yunkurin fafutuka 
Coleman ta fara jin sha'awar kare muhalli tun tana shekara goma: bayan ta koyi cewa dabbobin da ta fi so, wato sloths, suna raguwa saboda sare dazuzzuka. Daga nan ta yi babban sauyi a rayuwarta don rayuwa mai dorewa. Horon da ta samu a Climate Reality Project ya kara mata ilimi sosai.

Bayan ganin gwagwarmayar muhalli ta Greta Thunberg da yajin aikin yanayi na matasa a Turai, ta samu karfin gwiwan yin hakan. Don haka, tun daga watan Janairun 2019, tana da shekaru 13, ta fara zanga-zanga a gaban kasuwanni ko gine-ginen gwamnati,  irin su Colorado State Capitol.  Kowace Jumma'a tana zuwa yajin aiki don neman matakin siyasa game da ingancin iska, ritaya daga masana'antar kwal, makamashi mai sabuntawa, da dai sauransu. Ta kuma aika da zaɓaɓɓun jami'ai game da batun. Abokan ta a makaranta sun tsananta mata sosai wadanda suka yi tunanin cewa gwagwarmayarta ba ta da kyau.

Coleman ta yi zanga-zanga ita kadai har sai da ta sami damar kafa Yakin Yanayi na Matasan Amurka tare da Isra Hirsi da Alexandria Villasenor. Tun daga wannan lokacin, an gudanar da yajin aikin yanayi a fadin jihohi da yawa a Amurka. A ranar 15 ga watan Maris, an gudanar da zanga-zangar matasa ta kasa da kasa tare da kasashe sama da 120+ da ke da hannu.

Coleman ta fara shahara bayan ta yi magana da Sanata Cory Gardner game da masu gurɓata carbon a wani taron jama'a a zauren gari. Ta roƙe shi ya dauki mataki kuma ya ba da gudummawa don shirya wani yunkuri don sauƙaƙewa, duk da haka, Gardner ya ki.

Yayin da ta yi kanun labarai, ta ja hankalin Al Gore, wanda ya gayyaci Coleman don yin magana don kamfen ɗin 24 Hours of Reality wanda The Climate Reality Project ya shirya.

Coleman a halin yanzu tana aiki a Kukuma Arid Agency, wanda aka tsara don hanzarta kamfen ɗin muhalli da adalci na zamantakewa.

 Manazarta 

Rukuni:Rayayyun mutane